《赠蒋德言昆仲三首 其二》
宋代·袁燮

平生寡所谐，疏拙以自守。天钟凿枘性，人弃我独取。

世道方荆凿，营利不绝口。我欲挽衰俗，每每掣其肘。

仕版谓假途，何用医国手。再拜谢诲言，古人贵不苟。

乘田与委吏，勤勤鲁中叟。吾心不可昧，岂问人知否。

此意当与谁，寄我二三友。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。